钦定古今图书集成/明伦汇编/氏族典/第616卷 > 《梁肃集》 > 独孤及
## 钦定古今图书集成/明伦汇编/氏族典/第616卷 > 《梁肃集》 > 独孤及

按《唐书独孤及传》：“及字至之，河南洛阳人。为儿时，读
《孝经》。父试之曰：‘儿志何语’？对曰：‘立身行道，扬名于后
世’。宗党奇之。天宝末，以道举高第，补华阴尉。代宗以
左拾遗召。既至，上疏陈政，改太常博士，迁礼部员外
郎，历濠、舒二州刺史。岁饥旱，舒人独安，以治课加检
校司封郎中，徙常州，甘露降其庭。卒，年五十三，谥曰‘宪’。”及鉴拔后进，性孝友，其为文彰明善恶，长于论议。
晚嗜琴，有眼疾，不肯治，欲听之专也。子朗、郁。